अरू यात्रु प्रदेशको राजधानीका कुरा, भारतले नाकाबन्दी लगाएका बेला ओलीले लिएको अडानले स्थानीय तह निर्वाचनमा नागरिकले एमालेलाई भोट दिएर माया गरेको तर्क गर्दै थिए । एक यात्रुले भने, ‘प्रदेश र प्रतिनिधिसभामा कांग्रेस, माओवादी, मधेसवादी मिलेर भए पनि एमालेलाई पेल्ने खेल खेल्छन्, ओलीको बोली बेकम्मा सावित हुन्छ ।’ अर्काले उछिने, ‘अरूले पेल्नै पर्दैन, ओली, नेपाल र खनाल गुटको लडाइँले एमाले आफैं सिद्धिन्छ । स्मार्ट सिटी बनाउने भनेका विद्यासुन्दर शाक्य मोबाइल सेट र गाडी किन्ने कुराले विवादमा परे । त्यसको असर अबको चुनावमा हुन्छ ।’ मलाई भने पाल्पाबाट फोन आयो, ‘प्रेस बिग्रियो, भदौ १६ गतेको (पूर्णांक ११०२) गाउँले देउराली साप्ताहिक छपाइ गर्न मुस्किल प¥यो ।’ मैले केही भनिनँ, ओर्लिने मोडमा थियौं हामी । एकजना यात्रुले सानो पसलबाट चाउचाउ किनेर बाहिरबाटै चिच्याए, ‘१५ रूपैयाँको चाउचाउलाई सिधै ३० माग्यो, भोक लागेपछि जति माग्यो दिनै प¥यो ।’
